VENDIM
Nr. 494, datë 22.7.2014

PËR DISA NDRYSHIME NË VENDIMIN NR. 678, DATË 16.1.2013, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI, VËNIA NË PUNË, ADMINISTRIMI E MIRËMBAJTJA E HIDROCENTRALEVE TË GOJANIT, GJEGJANIT, PESHQESHIT, URA E FANIT, FANGUT”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr.8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Energjisë dhe Industrisë, Këshilli i Ministrave 

VENDOSI:

Në vendimin nr. 678, datë 16.1.2013, të Këshillit të Ministrave, bëhen ndryshimet e mëposhtme:
1.  Në tabelën që përmendet në pikën 1, bashkëlidhur vendimit, nënndarjet nr. 174, 250, 290 ,309, 318, 319, 323, 324, 329, 362, 365, 368, 370, 371, 372, 373, 376 dhe 377 ndryshohen sipas tabelës që i bashkëlidhet këtij vendimi. 
2.  Pikat 3 dhe 4 ndryshohen, si më poshtë vijon: 
“3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën që i bashkëlidhet këtij vendimi, për pasuritë objekte, me vlerë të përgjithshme shpronësimi prej 343 143 391.70 (treqind e dyzet e tre milionë e njëqind e dyzet e tre mijë e treqind e nëntëdhjetë e një pikë shtatëdhjetë) lekësh.
4. Fondi prej 343 143 391.70 (treqind e dyzet e tre milionë e njëqind e dyzet e tre mijë e treqind e nëntëdhjetë e një pikë shtatëdhjetë) lekësh të përballohet nga fondet e shoqërisë “AYEN AS Energji” sh.a.”.



3. Kudo në vendim emërtimi “Ministria e Ekonomisë, Tregtisë dhe Energjetikës” të zëvendësohet me “Ministria e Energjisë dhe Industrisë”.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

